Meisie (5) brand ernstig met kookwaterArgieffoto ŉ Vyfjarige meisie het ernstige beserings opgedoen toe sy met kookwater gebrand is. Annine Siddall, woordvoerder van ER24 het gesê die voorval het Saterdagaand in Fochville plaasgevind. “Toe ons paramedici by die toneel opdaag, het hulle gesien die meisie het ernstige brandwonde aan haar maag en rug opgedoen. Sy het in erge pyn op ŉ familielid se skoot gesit toe die paramedici daar aankom,” het Siddall gesê. “Die paramedikus wat haar behandel het, glo die meisie se ouers was besig om kos te maak toe die water per ongeluk op haar beland het.” Die meisie is onmiddellik per mediese helikopter na ŉ nabygeleë hospitaal gehaas vir mediese behandeling.